Document ID: 32001D0181

Komisjoni otsus,
22. veebruar 2001,
millega muudetakse nõukogu otsuse 91/666/EMÜ (millega kehtestatakse ühenduse suu- ja sõrataudi vaktsiinide varud) I lisa ning ajakohastatakse otsust 2000/112/EÜ antigeenivarude antigeenipankade vahel jaotamise osas
(teatavaks tehtud numbri K(2001) 425 all)
(EMPs kohaldatav tekst)
(2001/181/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 11. detsembri 1991. aasta otsust 91/666/EMÜ (millega kehtestatakse suu- ja sõrataudi vaktsiinide ühenduse varud, [1] viimati muudetud nõukogu otsusega 1999/762/EÜ [2]), eriti selle artikleid 7 ja 9,
võttes arvesse nõukogu 26. juuni 1990. aasta otsust 90/424/EMÜ (veterinaariaalaste kulutuste kohta, [3] viimati muudetud määrusega (EÜ) nr 1258/1999 [4]), eriti selle artiklit 14,
ning arvestades järgmist:
(1) Vastavalt otsusele 91/666/EMÜ on antigeenide ost osa ühenduse tegevusest suu- ja sõrataudi vaktsiinide ühenduse varude loomiseks.
(2) Otsuse 91/666/EMÜ I lisa täpsustab suu- ja sõrataudi viiruse antigeeni kogused ja alatüübid, mida tuleb ladustada ühenduse antigeenivarudes.
(3) Epidemioloogilise olukorra sunnil ning järgides suu- ja sõrataudi maailma referentlabori (Pirbright, Ühendkuningriik) nõuandeid ja ekspertide rühma nõuandeid, mis moodustati, et revideerida teatavaid sätteid direktiivis 85/511/EMÜ, [5] viimati muudetud Austria, Soome ja Rootsi ühinemisaktiga, on ühendus ostnud suu- ja sõrataudi viiruse antigeeni koguseid ja alatüüpe.
(4) Komisjoni 5. novembri 1993. aasta otsusega 93/590/EÜ suu- ja sõrataudi antigeeni ostu kohta suu- ja sõrataudi vaktsiinide ühenduse varude meetmete raames, [6] viimati muudetud otsusega 2000/112/EÜ, [7] kehtestati kord suu- ja sõrataudi antigeenide A5, A22 ja O1 ostuks.
(5) Komisjoni 23. mai 1997. aasta otsusega 97/348/EÜ suu- ja sõrataudi antigeeni ostu ning suu- ja sõrataudi vaktsiini loomise, tootmise, villimise ja jaotamise kohta, [8] viimati muudetud otsusega 2000/112/EÜ, kehtestati kord suu- ja sõrataudi antigeenide A22-Iraq, C1 ja ASIA1 ostuks.
(6) Komisjoni 17. detsembri 1999. aasta otsusega 2000/77/EÜ suu- ja sõrataudi antigeeni ostu ning suu- ja sõrataudi vaktsiini loomise, tootmise, villimise ja jaotamise kohta, [9] kehtestati kord suu- ja sõrataudi antigeenide A Iran 96, A Iran 99, A Malaysia 97, SAT 1, SAT 2 (Ida-Aafrika ja Lõuna-Aafrika tüved) ja SAT 3 ostuks.
(7) Komisjoni 8. septembri 2000. aasta otsusega suu- ja sõrataudi antigeeni ostu ning suu- ja sõrataudi vaktsiini loomise, tootmise, villimise ja jaotamise kohta, [10] kehtestati kord suu- ja sõrataudi antigeenide A22-Iraq, O1-Manisa, ASIA1-Shamir, A Malaysia 97, SAT 1, SAT 2 (Ida-Aafrika ja Lõuna-Aafrika tüved) ja SAT 3 ostuks.
(8) Pidades silmas epidemioloogilisi edusamme on otsuse 91/666/EMÜ I lisa vaja viia vastavusse ühenduse ostudega.
(9) Samuti on asjakohane ajakohastada määrust 2000/112/EÜ, milles sätestatakse üksikasjalikult suu- ja sõrataudi vaktsiinide varusid hõlmavate ühenduse meetmete raames loodud antigeenivarude jaotamine antigeenipankade vahel ning millega muudetakse otsuseid 93/590/EÜ ja 97/348/EÜ.
(10) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 91/666/EMÜ I lisa asendatakse käesoleva otsuse I lisaga.
Artikkel 2
Otsuse 2000/112/EÜ lisa asendatakse käesoleva otsuse II lisaga.
Artikkel 3
Käesolev otsus on adresseeritud liikmesriikidele.
Brüssel, 22. veebruar 2001

Labels: 7
18
0
6